Paul van den Boeynants
Store norske leksikon,Historie,Verdens historie og samtidshistorie,Europa,Belgias historie
Paul van den Boeynants var en politiker for det kristelig-sosiale partiet i Belgia. Han var medlem av den belgiske nasjonalforsamlingen fra 1949, partileder fra 1961 til 1968 og 1979 til 1981, og statsminister i periodene 1966 til 1968 og 1978 til 1979. I tillegg var han forsvarsminister fra 1972 til 1979. Som tospråklig (flamsk og fransk) hadde han en viktig forsonende rolle i Belgia i 1960-årene.
Senere ble van den Boyenants anklaget for korrupsjon, og i 1986 ble han dømt til tre års betinget fengsel for skatteunndragelse og bedrageri. I 1989 ble han kidnappet av en gruppe som kalte seg de revolusjonære sosialistiske brigader, men han ble løslatt etter én måned, trolig etter at familien hans hadde betalt rundt fem millioner kroner i løsepenger. Les mer i Store norske leksikon kristendemokratiske partier skatteunndragelse Belgias politiske system Belgias historie